CELEX: 62020TN0632
Language: el
Date: 2020-10-15 00:00:00
Title: Υπόθεση T-632/20: Προσφυγή-αγωγή της 15ης Οκτωβρίου 2020 — OG κατά ΕΟΑ

18.1.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 19/56
            
         
      Προσφυγή-αγωγή της 15ης Οκτωβρίου 2020 — OG κατά ΕΟΑ
      (Υπόθεση T-632/20)
      (2021/C 19/60)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα-ενάγουσα: OG (εκπρόσωποι: Σ. Παππάς και Ν. Κυριαζοπούλου, δικηγόροι)
      
         Καθού-εναγόμενος: Ευρωπαϊκός Οργανισμός Άμυνας (ΕΟΑ)
      
         Αιτήματα
      
      Η προσφεύγουσα-ενάγουσα ζητεί από το Γενικό Δικαστήριο:
      
                  —
               
               
                  να ακυρώσει την απόφαση του Ευρωπαϊκού Οργανισμού Άμυνας, της 13ης Δεκεμβρίου 2019, περί μη εγγραφής του ονόματος της προσφεύγουσας-ενάγουσας στον πίνακα επιτυχόντων με τις απαιτούμενες δεξιότητες.
               
            
                  —
               
               
                  να ακυρώσει, κατά το μέτρο που περιέχει πρόσθετη αιτιολογία, την απόφαση του Διευθυντή του ΕΟΑ με την οποία απορρίφθηκε η ένσταση της προσφεύγουσας-ενάγουσας κατά της αποφάσεως του ΕΟΑ της 13ης Δεκεμβρίου 2019.
               
            
                  —
               
               
                  να υποχρεώσει τον ΕΟΑ να καταβάλει στην προσφεύγουσα-ενάγουσα το ποσό των 3 000 ευρώ προς αποκατάσταση της ηθικής βλάβης που αυτή υπέστη.
               
            
                  —
               
               
                  να καταδικάσει τον ΕΟΑ στα δικαστικά έξοδά.
               
            
         Ισχυρισμοί και κύρια επιχειρήματα
      
      Προς στήριξη της προσφυγής-αγωγής της, η προσφεύγουσα-ενάγουσα προβάλλει τρεις λόγους.
      
                  1.
               
               
                  Με τον πρώτο λόγο προβάλλεται παράβαση του ουσιώδους τύπου που αφορά την υποχρέωση αιτιολογήσεως.
               
            
                  2.
               
               
                  Με τον δεύτερο λόγο προβάλλεται παραβίαση των αρχών της ίσης μεταχειρίσεως, της διαφάνειας, της αντικειμενικότητας και της χρηστής διοικήσεως.
               
            
                  3.
               
               
                  Με τον τρίτο λόγο προβάλλεται παράβαση της προκηρύξεως κενής θέσεως, παράνομη ή ανεπαρκής αιτιολογία και πρόδηλη πλάνη εκτιμήσεως όσον αφορά την εκτίμηση των δεξιοτήτων της προσφεύγουσας-ενάγουσας σε σχέση με την κενή θέση.